Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8975. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Għalhekk, biex jiġi żgurat involviment aktar mill-qrib tal-Istati Membri, jeħtieġ li jiġi stabbilit grupp ta' esperti li jservi bħala Bord ta' Tmexxija għal azzjonijiet tal-Unjoni dwar il-prevenzjoni u l-ġlieda kontra r-radikalizzazzjoni ("il-Bord ta' Tmexxija") u li jiġu ddefiniti l-kompiti u l-istruttura tiegħu. Jenħtieġ li l-Bord ta' Tmexxija jagħti l-opportunità lill-Istati Membri li jagħtu parir lill-Kummissjoni dwar orjentazzjonijiet strateġiċi li jiżguraw li l-inizjattivi u l-istrumenti tal-Unjoni biex jipprevjenu u jiġġieldu kull forma ta' estremiżmu vjolenti u terroriżmu jkunu indirizzati lejn il-ħtiġijiet u r-rekwiżiti tal-partijiet ikkonċernati rilevanti fl-Istati Membri u l-prijoritajiet fil-livell tal-Unjoni. Id-Deċiżjoni C(2017)5149 final tas-27 ta' Lulju 2017 jenħtieġ li titħassar, IDDEĊIDIET KIF ĠEJ: Il-grupp ta' esperti li jservu bħala Bord ta' Tmexxija għal azzjonijiet tal-Unjoni dwar il-prevenzjoni u l-ġlieda kontra r-radikalizzazzjoni ("il-Bord ta' Tmexxija"). Il-Bord ta' Tmexxija għandu jagħti parir lill-Kummissjoni dwar: Il-prjoritajiet strateġiċi u l-orjentazzjonijiet fil-kooperazzjoni tal-Unjoni fil-qasam tal-prevenzjoni u l-ġlieda kontra r-radikalizzazzjoni li twassal għal estremiżmu vjolenti u terroriżmu. Id-distakki eventwali u l-possibilitajiet ta' titjib fil-kooperazzjoni tal-Unjoni fil-qasam tal-prevenzjoni u l-ġlieda kontra r-radikalizzazzjoni li twassal għal estremiżmu vjolenti u terroriżmu u l-evalwazzjoni ta' miżuri u ta' mekkaniżmi fil-livell tal-Unjoni. Il-Bord ta' Tmexxija għandu jkun magħmul mill-awtoritajiet kompetenti tal-Istati Membri. L-awtoritajiet tal-Istati Membri għandhom jinnominaw sa żewġ rappreżentanti ta' livell għoli u sa żewġ sostituti u għandhom ikunu responsabbli biex jiżguraw li r-rappreżentanti tagħhom jipprovdu livell għoli ta' għarfien espert. Il-Bord ta' Tmexxija għandu jkun ippresedut mid-Direttur Ġenerali jew id-Deputat Direttur Ġenerali tad-Direttorat Ġenerali għall-Migrazzjoni u l-Affarijiet Interni ("DĠ HOME") tal-Kummissjoni. Fil-prinċipju, il-laqgħat tal-Grupp għandhom isiru fil-bini tal-Kummissjoni. Il-Bord ta' Tmexxija għandu jiltaqa' mill-anqas darba f'sena. Struttura ta' appoġġ u ta' koordinazzjoni fi ħdan DĠ HOME għandha tipprovdi appoġġ segretarjali lill-Bord ta' Tmexxija, tħejji l-ħidma f'kooperazzjoni mad-Direttorati Ġenerali tal-Kummissjoni fost l-oħrajn permezz ta' ġbir ta' għarfien espert mill-Istat Membri, riċerkaturi u prattikanti dwar l-iżviluppi, it-tendenzi u l-ħtieġa għal azzjoni, u tiżgura s-segwitu xieraq. L-uffiċjali tal-Kummissjoni mid-dipartimenti rilevanti b'interess fil-proċedimenti jistgħu jattendu l-laqgħat tal-grupp. Bi ftehim mal-President, il-Bord ta' Tmexxija jista', permezz ta' maġġoranza sempliċi tal-membri tiegħu, jiddeċiedi li jiftaħ il-laqgħat tiegħu għall-pubbliku. Il-minuti tad-diskussjoni ta' kull punt fuq l-aġenda u tal-opinjonijiet mogħtija mill-Bord ta' Tmexxija għandhom ikunu siewja u sħaħ. Il-minuti għandhom jitħejjew mill-istruttura tal-appoġġ u tal-koordinazzjoni taħt ir-responsabbilità tal-President. Il-Bord ta' Tmexxija għandu jadotta l-opinjonijiet, ir-rakkomandazzjonijiet jew ir-rapporti tiegħu b'kunsens. Meta ssir votazzjoni, ir-riżultat tal-votazzjoni għandu jiġi deċiż b'maġġoranza sempliċi tal-membri. Il-membri li jkunu vvutaw kontra għandhom id-dritt li jkollhom dokument li jiġbor fil-qosor ir-raġunijiet għall-pożizzjoni tagħhom mehmuż mal-opinjonijiet, ir-rakkomandazzjonijiet jew ir-rapporti. Jenħtieġ li l-Koordinatur tal-UE għall-Ġlieda Kontra t-Terroriżmu u s-Servizz Ewropew għall-Azzjoni Esterna jingħataw status ta' osservatur, f'konformità mar-regoli orizzontali, permezz ta' stedina diretta mill-President. Malli jinħatru bħala osservaturi, għandhom jinnominaw ir-rappreżentanti tagħhom. L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp u jipprovdu għarfien espert. Madankollu, ma għandux ikollhom id-dritt tal-vot u ma għandhomx jieħdu sehem fit-tfassil ta' rakkomandazzjonijiet jew ta' pariri tal-Bord ta' Tmexxija. Il-Bord ta' Tmexxija għandu jiġi rreġistrat fir-Reġistru tal-gruppi ta' esperti. F'dak li għandu x'jaqsam mal-kompożizzjoni tal-Bord ta' Tmexxija, l-isem tal-awtoritajiet tal-Istati Membri, kif ukoll tal-osservaturi għandhom jiġu ppubblikati fir-Reġistru tal-gruppi tal-esperti. Il-parteċipanti fl-attivitajiet tal-grupp ma għandhomx jitħallsu għas-servizzi li jagħtu. L-ispejjeż tal-ivvjaġġar u tas-sussistenza tal-parteċipanti fl-attivitajiet tal-Bord ta' Tmexxija għandhom jiġu rimborżati mill-Kummissjoni. Ir-rimborż għandu jsir skont id-dispożizzjonijiet fis-seħħ fil-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi. Id-Deċiżjoni C(2017)5149 final tas-27 ta' Lulju 2017 titħassar. Magħmul fi Brussell, id-9 ta' Awwissu 2018. Id-dispożizzjonijiet tar-Regolament (UE) Nru 305/2011 jipprevalu fuq kwalunkwe dispożizzjoni kunfliġġenti fid-Dokumenti Ewropej ta' Valutazzjoni. L-Organizzazzjoni Ewropea għall-Approvazzjoni Teknika (http://www.eota.eu) għandha żżomm disponibbli d-Dokument Ewropew ta' Valutazzjoni b'mezzi elettroniċi b'konformità mad-dispożizzjonijiet tal-punt 8 tal-Anness II tar-Regolament (UE) Nru 305/2011. Din is-sejħa għall-proposti tkopri dawn l-azzjonijiet tal-Korp Ewropew ta' Solidarjetà: Sħubiji ta' Volontarjat Proġetti ta' Volontarjat Timijiet ta' Volontarjat f'oqsma ta' prijorità għolja Traineeships u Impjiegi Proġetti ta' Solidarjetà Tikketta tal-Kwalità Kwalunkwe korp pubbliku jew privat jista' japplika għal finanzjament fil-kuntest tal-Korp Ewropew ta' Solidarjetà. Barra minn hekk, gruppi ta' żgħażagħ irreġistrati fil-Portal tal-Korp Ewropew ta' Solidarjetà, jistgħu japplikaw għal finanzjament għal Proġetti ta' Solidarjetà. Il-korp Ewropew ta' Solidarjetà huwa miftuħ għall-parteċipazzjoni tal-pajjiżi li ġejjin: It-28 Stati Membri tal-Unjoni Ewropea jistgħu jieħdu sehem sħiħ fl-azzjonijiet kollha tal-Korp Ewropew ta' Solidarjetà. Barra minn hekk, ċerti azzjonijiet tal-Korp Ewropew ta' Solidarjetà huma miftuħa għall-parteċipazzjoni ta' organizzazzjonijiet minn: il-pajjiżi tal-EFTA/ŻEE: l-Iżlanda, il-Liechtenstein u n-Norveġja; il-pajjiżi kandidati tal-UE: it-Turkija, u l-eks-Repubblika Jugoslava tal-Maċedonja il-Pajjiżi Msieħba. Jekk jogħġbok ara l-Gwida tal-Korp Ewropew ta' Solidarjetà għal aktar dettalji dwar il-modalitajiet tal-parteċipazzjoni. Għall-applikanti Brittaniċi: Jekk jogħġbok kun af li jrid ikun hemm konformità mal-kriterji tal-eliġibbiltà tul id-durata sħiħa tal-għotja. Fil-każ li r-Renju Unit joħroġ mill-UE matul il-perjodu tal-għotja finanzjarja mingħajr ma jiġi konkluż ftehim mal-UE li jiżgura b'mod partikolari li l-applikanti Brittaniċi jkomplu jkunu eliġibbli, int ma tirċevix aktar finanzjament mill-UE (filwaqt li tkompli tipparteċipa, fejn hu possibbli) jew tkun mitlub tieqaf mill-proġett abbażi tad-dispożizzjonijiet tal-ftehim tal-għotja finanzjarja dwar it-terminazzjoni. Il-baġit totali allokat għal din is-sejħa għall-proposti huwa stmat għal EUR 44 241 725: Il-baġit totali allokat għas-sejħa għall-proposti, kif ukoll it-tqassim tiegħu huma indikattivi u huma bbażati fuq: EUR 30 339 725 għall-Programm tal-Korp Ewropew ta' Solidarjetà għas-sena 2018 Ammonti addizzjonali minn Programmi oħra tal-UE li se jikkontribwixxu għall-attivitajiet ta' solidarjetà: EUR 11 102 000 mill-Fond Soċjali Ewropew; EUR 1 800 000 mill-Fond Agrikolu Ewropew għall-Iżvilupp Rurali; EUR 1 000 000 mill-Fond għall-Asil, il-Migrazzjoni u l-Integrazzjoni. Il-baġit totali huwa soġġett għall-adozzjoni tal-programmi ta' ħidma annwali tal-2018 għall-Fond Soċjali Ewropew u l-Fond Agrikolu Ewropew għall-Iżvilupp Rurali. Għalhekk fir-rigward tal-baġit disponibbli għal kull azzjoni koperta mis-sejħa, l-applikanti potenzjali huma mistiedna jikkonsultaw b'mod regolari [https://ec.europa.eu/youth/solidarity-corps] għal rettifika ta' din is-sejħa għall-proposti. L-applikazzjonijiet imsemmija hawn taħt jistgħu jitressqu san-12.00 (nofsinhar), ħin ta' Brussell. Applikazzjonijiet għat-Tikketta ta' Kwalità jistgħu jitressqu fuq bażi kontinwa. Jekk jogħġbok ara l-Gwida tal-Korp Ewropew ta' Solidarjetà għal aktar struzzjonijiet dettaljati dwar is-sottomissjoni tal-applikazzjonijiet. Il-kundizzjonijiet ta' din is-sejħa għall-proposti fid-dettall, inklużi l-prijoritajiet, jinsabu fil-Gwida tal-Korp Ewropew ta' Solidarjetà fuq is-sit web: Il-Gwida tal-Korp Ewropew ta' Solidarjetà tifforma parti integrali minn din is-sejħa għall-proposti u l-kundizzjonijiet għall-parteċipazzjoni u l-finanzjament li jissemmew fiha japplikaw bis-sħiħ għal din is-sejħa. Din in-notifika tikkonċerna l-impriżi li ġejjin: PIAG u MTIB jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Abatec kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Public Sector Pension Investment Board ("PSPIB", il-Kanada), VIC Strategic Multifamily Partners LPs ("VIC LPs", l-Istati Uniti tal-Amerka). Ivanhoe u PSPIB jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' VIC LPs li bħalissa hija kkontrollata minn Ivanhoe. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_281_2018.html